Diari Oficial de la Generalitat Valenciana


Sumari del DOGV 8727, del 28-01-2020 (2020/328)

RESOLUCIÓ de 10 de gener de 2020, del lletrat major de les Corts relativa a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball de tècnic o tècnica mitjans d'aplicacions, números 3508 i 3509, adscrits al Servei de Tecnologies de la Informació i les Comunicacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/328


Data del document
:   10-01-2020

Organisme emissor
:   Corts Valencianes

Tipus de document
:   Resolució

Descriptors 

:   * concurs administratiu

RESOLUCIÓ de 10 de gener de 2020, del lletrat major de les Corts relativa a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball de tècnic o tècnica mitjans d'aplicacions, números 3508 i 3509, adscrits al Servei de Tecnologies de la Informació i les Comunicacions. [2020/328]  
  
Convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball de tècnic o tècnica mitjans d'aplicacions, números 3508 i 3509, adscrits al Servei de Tecnologies de la Informació i les Comunicacions,  
  
Resolució del lletrat major  
  
Atès que he rebut la sol·licitud del cap del Servei de Tecnologies de la Informació i les Comunicacions de les Corts Valencianes de cobrir amb caràcter temporal els llocs de treball vacants de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions de les Corts Valencianes, oït el Consell de Personal i als efectes del que hi ha disposat en l'article 2 del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 5 de desembre de 2014), considere procedent que es cobrisquen provisionalment les vacants dels llocs de treball de tècnic mitjà o tècnica mitjana d'aplicacions, números 3508 i 3509.  
Atès l'escrit del lletrat director de Personal en què informa que, segons el que consta en els expedients curriculars del personal de les Corts Valencianes que es troben en el Departament de Recursos Humans, el personal d'aquesta institució que compliria, si escau, els requisits de titulació necessaris per a poder participar en el concurs intern esmentat ocupa en propietat un altre lloc de treball en el Servei de Tecnologies de la Informació de les Corts Valencianes amb una classificació superior (grup A1).  
Atès que no es pot recórrer a un concurs intern entre el personal funcionari de les Corts Valencianes, atesa la impossibilitat d'obtenir persones candidates a través del concurs intern referenciat.  
De conformitat amb l'article 5 del Reglament per a la selecció de personal interí de les Corts Valencianes (BOCV número 293, de 5 de desembre de 2014), per a la selecció de personal interí de les Corts Valencianes, quan no es puguen obtenir candidats mitjançant cap dels procediments anteriors, la Mesa de les Corts Valencianes ha d'aprovar la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per al lloc de treball que s'ha de cobrir.  
  
D'acord amb tot això, atès l'informe favorable de fiscalització de la Intervenció de les Corts Valencianes, com també l'informe jurídic emès i, en virtut de l'acord de la Mesa de les Corts Valencianes de 12 de febrer de 2019, sobre delegació de competències per a dictar les resolucions que correspon adoptar a la Mesa en assumptes i expedients en matèria de personal (BOCV número 344, de 15 de febrer de 2019), resolc  
  
Primer  
Convocar, amb subjecció a les bases que s'adjunten a aquesta resolució, un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per a la provisió temporal dels llocs de treball vacants de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions de les Corts Valencianes, mentre no desapareguen les circumstàncies que en motiven el nomenament, es proveïsquen amb caràcter definitiu mitjançant el procediment corresponent per funcionari o funcionària o s'amortitzen els llocs de treball.  
  
Segon  
Comunicar aquesta resolució, perquè en prenguen coneixement i als efectes oportuns, al Consell de Personal, al cap del Servei de Tecnologies de la Informació i les Comunicacions, a la lletrada directora de Tecnologies de la Informació i les Comunicacions i al cap del Departament de Recursos Humans.  
  
Tercer  
Publicar aquesta resolució i la convocatòria annexa en la pàgina web de les Corts Valencianes, en el Butlletí Oficial de les Corts Valencianes i en el Diari Oficial de la Generalitat Valenciana.  
  
Palau de les Corts Valencianes,València, 10 de gener de 2020.- El lletrat major: Francisco J. Visiedo Mazón.  
  
  
Convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal dels llocs de treball de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions  
  
  
El lletrat major de les Corts Valencianes, atesa la proposta elevada pel cap del Servei de Tecnologies de la Informació i les Comunicacions, resol convocar un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits necessaris per a la provisió temporal dels llocs de treball vacants de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions, la cobertura de les quals resulta necessària i urgent per al funcionament de les Corts Valencianes.  
  
Per això, atès l'informe favorable de fiscalització de la Intervenció de les Corts Valencianes, com també l'informe jurídic emès per l'Assessoria Jurídica, en l'exercici de la competència atribuïda pels articles 87 i 88 de l'Estatut del personal de les Corts Valencianes, text consolidat (BOCV número 320, de 15 de novembre de 2018), de conformitat amb l'Acord de la Mesa de les Corts Valencianes de 12 de febrer de 2019, sobre delegació en el lletrat major-secretari general de la competència per a dictar les resolucions que corresponga adoptar a la Mesa de les Corts Valencianes en els assumptes i expedients en matèria de personal (BOCV número 344, de 15 de febrer de 2019) i de conformitat amb els articles 4.2 i 5 del Reglament per a la selecció de personal interí de les Corts Valencianes (BOCV número 293, de 5 de desembre de 2014), es procedeix a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que es regeix per les següents:  
  
  
Bases  
  
Primera  
És objecte d'aquesta convocatòria la selecció, entre els funcionaris i les funcionàries al servei de les administracions públiques que reunisquen els requisits exigits per als llocs de treball convocats, de dues persones aspirants per a cobrir mitjançant nomenament interí en comissió de serveis els llocs de treball vacants de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions, pertanyents al subgrup A2, amb nivell 21 de complement de destinació, complement específic CV-19 i CED parlamentària (A2-21-CV19). El seu cessament es produirà quan desapareguen les circumstàncies que en motiven el nomenament, es proveïsquen amb caràcter definitiu mitjançant el procediment corresponent per funcionari o funcionària o s'amortitzen els llocs de treball.  
Les funcions d'aquests llocs de treball, segons que figuren en l'Acord de la Mesa de les Corts Valencianes 3.172/IX, de 12 de febrer de 2019 (BOCV número 345, de 20 de febrer 2019), són les següents:  
- Realització de les tasques de programació que se li assignen. Instal·lació i posada a punt dels programes que realitze. Suport a l'usuari durant la fase d'engegada. Documentació de les aplicacions acabades i formació d'usuaris. Manteniment de les aplicacions en servei i de les condicions de les dades i la seua confidencialitat.  
- Realització de les aplicacions que se li assignen, dissenyant els processos, dirigint i coordinant el personal de suport que eventualment se li assigne i realitzant les tasques de programació necessàries. Elaboració dels procediments que garantisquen la integritat de les dades de les aplicacions i la confidencialitat de la informació. Anàlisi i rendiment de les aplicacions en servei i proposta de mesures per a optimitzar-les. Estudi de l'impacte de les instal·lacions de noves versions de programari bàsic i de gestió de bases de dades en les aplicacions en servei. Informar sobre la implantació de nous productes en el seu àmbit. Instal·lació i posada a punt de les aplicacions que realitze i suport a l'usuari durant la fase d'engegada. Documentació de les aplicacions acabades i formació d'usuaris. Manteniment de les aplicacions en servei.  
- Aquelles funcions, adequades a la titulació exigida per al lloc, que sent anàlogues a les anteriors, hi estant implícites o tenint caràcter instrumental per al seu exercici, li assigne la persona responsable de la unitat o el cap o la cap del Servei de Tecnologies de la Informació i les Comunicacions o el lletrat o la lletrada major o s'establisquen en el RCV, els EGRI-CV, les normes que es dicten en desplegament d'aquests o qualsevol altra norma legal que li siga aplicable.  
  
- Depèn directament del cap o la cap del servei.  
  
Segona. Requisits de les persones aspirants  
Per a ser admès o admesa al procés abreujat de caràcter públic cal reunir els requisits següents:  
a) Ser funcionària o funcionari de carrera al servei de les administracions públiques.  
b) Titulació: diplomatura universitària en informàtica, enginyeria tècnica en informàtica o grau universitari en enginyeria informàtica o llicenciatura en informàtica o enginyeria en informàtica o equivalent.  
  
Tercera. Procediment de selecció  
Finalitzat el termini de presentació de sol·licituds, el lletrat major ha de convocar la comissió de valoració perquè inicie immediatament el procediment de selecció.  
El procediment de selecció consisteix en dues fases:  
a) Baremació dels mèrits presentats i degudament acreditats.  
  
b) Realització d'una prova.  
  
a) Primera fase: Baremació dels mèrits al·legats per les persones aspirants. Aquests mèrits s'han valorar ajustant-se al que hi ha previst en l'annex del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 5 de desembre de 2014).  
El barem per a la qualificació dels mèrits que figura en l'annex esmentat és el següent:  
1. Formació  
1.1. Titulacions acadèmiques  
Valoració de les titulacions acadèmiques relacionades directament amb el lloc de treball fins a un màxim de 2 punts, d'acord amb l'escala següent:  
- Títol de doctor: 1,50 punts  
- Títol oficial de màster universitari o diploma d'estudis avançats: 1,00 punts  
- Títol de llicenciat universitari o equivalent: 0,90 punts  
- Títol de grau universitari: 0,70 punts  
  
No es valoren com a mèrits aquelles titulacions que figuren com a requisit per a la provisió del lloc de treball ni aquelles que siguen necessàries per a obtenir altres titulacions que siguen superiors a les altres presentades.  
Les titulacions indicades en aquest apartat s'han d'adaptar al que hi ha establit en la regulació sobre homologació, declaració d'equivalència a titulacions i a nivell acadèmic i convalidació de títols estrangers d'educació superior als títols o nivells espanyols, i el procediment per a determinar la correspondència als nivells 2 o 3 del marc espanyol de qualificacions per a l'educació superior dels títols oficials d'arquitectura, enginyeria, llicenciatura, arquitectura tècnica, enginyeria tècnica i diplomatura.  
1.2. Cursos de formació i perfeccionament  
a) Valoració fins a un màxim de 4,00 punts de l'assistència a cursos de formació i perfeccionament directament relacionats amb les funcions del lloc de treball que s'ha de cobrir, impartits per institucions públiques i entitats oficialment homologades per a impartir cursos. S'inclouen en aquest apartat els màsters títols propis universitaris o formació equivalent.  
La valoració de l'assistència a cada curs s'efectua en funció de la durada, en relació a l'escala següent:  
Fins a 14 hores: 0,10 punts  
De 15 o més hores: 0,25 punts  
De 21 o més hores: 0,50 punts  
De 41 o més hores: 0,75 punts  
De 75 o més hores: 0,90 punts  
b) Valoració fins a un màxim de 2 punts per haver impartit classes en cursos o activitats formatives relacionats directament amb les funcions del lloc de treball que s'ha de cobrir, impartits per institucions públiques i entitats oficialment homologades per a impartir cursos.  
La valoració de la docència a cada curs s'efectua en funció de la durada, en relació a l'escala següent:  
Fins a 14 hores 0,10 punts  
De 15 o més hores: 0,25 punts  
De 21 o més hores: 0,50 punts  
De 41 o més hores: 0,75 punts  
De 75 o més hores: 0,90 punts  
1.3. Coneixements de valencià  
Els coneixements de valencià es valoren fins a un màxim de 3,5 punts sempre que s'acredite estar en possessió del títol corresponent, certificat o homologació emesos per la Junta Qualificadora de Coneixements de Valencià, segons l'escala següent:  
Coneixement de grau oral : 0,75 punts  
Coneixement de grau elemental: 1,25 punts  
Coneixement de grau mitjà: 1,75 punts  
Coneixement de grau superior: 2,25 punts  
Els certificats emesos per la Junta Qualificadora de Coneixements de Valencià de capacitació tècnica es valoren independentment en cada especialitat amb l'escala següent:  
Llenguatge en els mitjans de comunicació : 0,50 punts  
Llenguatge administratiu : 0,75 punts  
Correcció de textos : 1,25 punts  
1.4. Coneixement d'altres idiomes  
Pot valorar-se fins a un màxim de 2,40 punts el coneixement de llengües de conformitat amb els sis nivells segons que es defineixen en el Marc Comú Europeu de Referència per a les Llengües, en aplicació del Reial decret 1629/2006, de 29 de desembre, i decrets del Consell 155/2007, de 21 de setembre; 119/2008, de 5 de setembre, com també el Decret 61/2013, de 17 de maig, aplicant la llista de valors següent:  
  
- nivell A1: 0,20 punts  
- nivell A2: 0,40 punts  
- nivell B1: 0,60 punts  
- nivell B2: 0,80 punts  
- nivell C1: 1,00 punts  
- nivell C2: 1,20 punts  
2. Antiguitat i experiència  
2.1. Antiguitat  
Valoració amb 0,02 punts per cada mes complit de servei en actiu en les Corts Valencianes, en les Corts Generals o en altres parlaments autonòmics, i a raó de 0,01 punts cada mes complit de servei en actiu en altres administracions públiques, fins a un màxim de 4 punts.  
  
En cap cas no es computen els serveis que hagueren sigut prestats simultàniament amb altres ja al·legats i puntuats.  
2.2. Experiència  
Valoració amb 0,02 punts per cada mes complit havent exercit un lloc de treball anàleg al que s'ha de cobrir, fins a un màxim de 2 punts.  
  
La puntuació mínima exigida en la valoració de mèrits, en la convocatòria per a la provisió temporal del lloc de treball oferit, és de 10,00 punts.  
b) Segona fase:  
La Comissió de Valoració ha de convocar els aspirants a la realització d'aquella prova que es considere pertinent per a determinar que reuneixen el nivell de coneixements suficients per a exercir els llocs de treball números 3508 i 3509, de tècnic mitjà o tècnica mitjana d'aplicacions, en relació directa amb les funcions assignades a aquests llocs de treball en la relació de llocs de treball de les Corts Valencianes, de conformitat amb l'Acord de Mesa de les Corts Valencianes número 3.172/IX, de 12 de febrer de 2019 (BOCV número 345, de 20 de febrer de 2019) i enumerades en la base primera d'aquesta convocatòria.  
  
La prova s'ha de realitzar una vegada s'haja valorat el concurs i només hi poden accedir les persones aspirants que hagen obtingut la puntuació mínima exigida en la valoració dels mèrits d'acord amb el que hi ha disposat en l'article 4, punt 5, del Reglament per a la selecció de personal interí de les Corts Valencianes (BOCV número 293, de 5 de desembre de 2014).  
Desenvolupament de la prova:  
La prova s'estructura en dues parts:  
Primera part: De caràcter pràctic. Consisteix a contestar per escrit a vuit preguntes relacionades amb un supòsit pràctic que es plantejarà en relació amb les funcions pròpies dels llocs de treball de tècnic mitjà o tècnica mitjana d'aplicacions, números 3508 i 3509, adscrits al Servei de Tecnologies de la Informació i les Comunicacions que cal cobrir.  
  
Per a la realització d'aquesta part les persones aspirants disposen d'un màxim de dues hores.  
Segona part: A continuació les persones aspirants han d'exposar el seu exercici als membres de la comissió, que poden formular preguntes en relació amb l'exercici presentat, amb les tasques i les funcions pròpies dels llocs de treball que s'han de cobrir, com també sobre l'experiència laboral de la persona aspirant.  
La sessió ha de ser enregistrada.  
La comissió ha de facilitar els elements necessaris per a la realització de la prova.  
En les contestacions es valora el coneixement de la normativa aplicable, la correcció en l'ús dels conceptes informàtics i els procediments i l'argumentació per a la motivació de les respostes.  
La prova, integrada per les dues parts referenciades, es qualifica fins a un màxim de 10,00 punts, i cal obtenir una puntuació total mínima de 5 punts per a superar-la. Les persones que no obtinguen la puntuació mínima referida queden excloses del procés selectiu.  
  
La puntuació assignada per la comissió de valoració per a la prova és la resultant de la mitjana de la suma de les puntuacions atorgades per cadascun dels membres.  
La convocatòria de la prova ha de ser comunicada amb un termini mínim de 48 hores.  
Una vegada finalitzada la prova i qualificada, la comissió de valoració obté la puntuació final mitjançant la suma de les qualificacions obtingudes en el concurs de mèrits i en la prova.  
  
Quarta. Sol·licituds  
Les persones que desitgen participar en el procediment de selecció han de presentar la sol·licitud (segons el model que figura com a annex) dirigida al lletrat major de les Corts Valencianes, en el Registre de les Corts Valencianes en el termini de deu dies a comptar des de l'endemà de la publicació d'aquesta convocatòria en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes, www.cortsvalencianes.es.  
La sol·licitud ha d'anar acompanyada dels documents que acrediten fefaentment els requisits exigits:  
Documentació que cal adjuntar:  
- Certificat de la condició de funcionari o funcionària de carrera.  
  
- Fotocòpia compulsada del DNI.  
- Fotocòpia compulsada del títol acadèmic.  
- Currículum.  
Les publicacions que hagen de realitzar-se al llarg d'aquest procediment es faran en la pàgina web de les Corts Valencianes, www.cortsvalencianes.es.  
  
Cinquena. Nomenament  
Una vegada efectuada l'avaluació de les persones concursants, la comissió de valoració ha de formular la proposta de nomenament provisional per a exercir els llocs de treball oferits a les persones que hagen obtingut la qualificació més alta, proposta que ha d'elevar el lletrat major, en virtut de l'Acord de Mesa de les Corts Valencianes número 3.173/IX, de 12 de febrer de 2019 (BOCV número 344, de 15 de febrer de 2019), als efectes de formalitzar el nomenament interí o l'adscripció en comissió de serveis, una vegada obtinguda l'autorització que corresponga de la seua administració d'origen.  
L'acord de resolució del procés abreujat de caràcter públic i adscripció provisional ha d'assenyalar la data en què les persones nomenades han de prendre possessió i començar a exercir els llocs de treball.  
  
Sisena. Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major de les Corts Valencianes.  
  
- Agustín Ruiz Claramonte, cap del Servei de Tecnologies de la Informació i les Comunicacions.  
- Catalina Escuín Palop, lletrada directora de Tecnologies de la Informació i les Comunicacions (Resolució del lletrat major de 9 de juliol de 2019).  
- José Luis Camacho Ordóñez, funcionari de carrera, representant designat pel Consell de Personal.  
- Asunción Cabedo Llorens, cap del Departament de Recursos Humans, que actua com a secretària de la comissió.  
Tots els membres de la comissió de valoració actuen amb veu i vot.  
  
La comissió de valoració, per al millor compliment dels seus fins, pot, quan ho estime necessari o convenient, demanar l'assessorament d'especialistes, que actuen amb veu però sense vot.  
Aquesta comissió se sotmet, en la composició i el funcionament, al que hi ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i al que hi ha disposat en la normativa que hi és aplicable.  
  
Setena. Recursos  
Contra les actuacions de la comissió de valoració es pot interposar recurs davant la Mesa de les Corts Valencianes, en el termini d'un mes comptador a partir de l'endemà que es publiquen en el tauler d'anuncis o es notifiquen, segons el que hi ha previst en l'article 54 de l'Estatut del Personal de les Corts Valencianes, text consolidat (BOCV número 320, de 15 de novembre de 2018).  
  
Contra la resolució d'aprovació d'aquestes bases es pot interposar recurs davant la Mesa de les Corts Valencianes, en el termini d'un mes comptador a partir de l'endemà de la publicació oficial, segons el que hi ha previst en l'article 54 de l'Estatut del personal de les Corts Valencianes, text consolidat (BOCV número 320, de 15 de novembre de 2018).  
  
Palau de les Corts Valencianes, València, 10 de gener de 2020.- El lletrat major: Francisco J. Visiedo Mazón.